
На основу члана 42. Закона о туризму "Службени гласник РС", 17/2019-50, члана 18. Закон о јавним службама: 42/1991-1657, 71/1994-2436, 79/2005-12 (др. закон), 83/2014-22 (др. закон), на основу члана 10. Одлуке о оснивању Туристичке организације града Лесковца, члана 26. и члана 28. Статута Туристичке организације града Лесковца, Управни одбор Туристичке организације града Лесковца на седници одржаној 29.12.2024донео је одлуку да расписује:

ЈАВНИ КОНКУРС ЗА ИЗБОР И ИМЕНОВАЊЕ ДИРЕКТОРА ТУРИСТИЧКЕ ОРГАНИЗАЦИЈЕ ГРАДА ЛЕСКОВЦА


Подаци о установи: Туристичка организација града Лесковца, Масариков трг б.б.
Радно место које се попуњава: Директор Туристичке организације града Лесковца. 

Опис послова: 
•	 одлучује о појединачним правима, обавезама и одговорностима запослених у складу са законом и колективним уговором и утврђује износе накнаде сарадника у складу са законом и Статутом; 
•	 закључује уговоре у име и за рачун установе и јединица у саставу; 
•	 даје овлашћења за заступање и даје овлашћења из делокруга свог рада запосленим у случајевима одређеним законом и овим Статутом; 
•	 представља и заступа туристичку организацију (у даљем тексту: ТО); 
•	 организује и руководи радом ТО; 
•	 доноси правилник о организацији и систематизацији послова; 
•	 предлаже акте које доноси управни одбор ТО; 
•	 предлаже основе пословне политике, програм рада и план развоја ТО и финансијски план ТО и предузима мере за спровођење пословне политике, плана развоја и програма рада; 
•	 одговоран је за спровођење програма рада ТО; 
•	 одговоран је за материјално - финансијско пословање ТО; 
•	 доноси Правилник о унутрашњој организацији и систематизацији послова и друга општа акта у складу са законом и статутом ТО; 
•	 извршава одлуке управног одбора ТО и предузима мере за њихово спровођење; 
•	 стара се о законитости рада, одговара за коришћење и  располагање имовином; 
•	одлучујe о рaспорeђивaњу рaдникa Туристичкe оргaнизaцијe нa одрeђeнe пословe и зaдaткe,
•	зaкључујe појeдинaчни колeктивни уговор и доноси рeшeњa из рaдног односa,
•	пружa сву потрeбну помоћ Нaдзорном одбору и рaдним тeлимa Упрaвног одборa,
•	учeствујe у рaду Упрaвног и Нaдзорног одборa,
•	врши другe пословe прeдвиђeнe зaконом, Стaтутом, другим Општим нормaтивним aктимa Туристичкe оргaнизaцијe кaо и по нaлозимa Упрaвног и Нaдзорног одборa.
Мандат директора: Директор се именује за период од 4 (четири) године са правом поновног избора.

Kaндидат мора да испуњава опште услове утврђене Законом:
- да је држављанин Републике Србије
- да је пунолетан
- да није осуђиван на безусловну казну затвора од најмање шест месеци или за кажњиво дело које га чини неподобним за обављање послова у државном органу.

Поред општих услова прописаних Законом кандидат мора да испуњава и следеће посебне услове: 
1) стечено високо образовање на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;
2) радно искуство од четири године, од чега најмање две године на руководећим пословима;
3) активно знање најмање једног страног језика.

Пријава на Јавни конкурс и докази који се прилажу уз пријаву: Пријава на конкурс, са доказима, подноси се препорученом пошиљком или лично на адресу: Туристичка организација града Лесковца, Масариков трг б.б. Лесковац, са назнаком „За јавни конкурс за избор и именовање директора“.
Датум предаје пошиљке пошти сматраће се датумом предаје пријаве по конкурсу.
Пријава за јавни конкурс садржи: име и презиме кандидата, датум и место рођења, адресу становања, податке о образовању, податке о врсти и дужини радног искуства и податке о посебним областима знања. 
Докази који се прилажу уз пријаву на јавни конкурс:
1. Извод из матичне књиге рођених ( оригинал или оверена фотокопија );
1. Уверење о држављанству Републике Србије ( оригинал или оверена фотокопија );
1. Диплома/уверење  о стеченом образовању ( оригинал или оверена фотокопија );
1.  Доказ о радном искуству (оверена фотокопија радне књижице и/или потврда послодавца); 
1. Уверење да кандидат није осуђиван за кривично дело и да се против њега не води      кривични поступак, не старије од 6 (шест) месеци;
1. Фотокопију личне карте;
1. Биографију са контакт подацима.

1. Јавни конкурс се објављује у дневном листу ,,Вечерње новости“ – издање за целу Србију, на званичној интернет презентацији града Лесковца www.gradleskovac.gov, на сајту Националне службе за запошљавање - www.nsz.gov.rs и на огласној табли Туристичке организације града Лесковца.
Рок за подношење пријава је 10 (десет) дана од дана оглашавања јавног конкурса и почиње да тече наредног дана од дана када је јавни конкурс оглашен.
Лице које је задужено за давање обавештења о конкурсу: Небојша Коцић, председник Управног одбора Туристичке организације града Лесковца, контакт телефон: 064/8940262
Провера оспособљености, знања  и вештина кандидата у изборном поступку: Проверу знања и вештина кандидата чије су пријаве благовремене, разумљиве, потпуне и уз које су приложени сви потребни докази врши Управни одбор Туристичке организације града Лесковца у разговору са кандидатом, о чему ће кандидат благовремено бити обавештен телефонским путем или електронском поштом.
Неблаговремене, неразумљиве или непотпуне пријаве и пријаве уз које нису приложени сви потребни докази у оригиналу или овереној фотокопији, неће се узимати у разматрање и биће одбачене закључком Управног одбора против кога није дозвољена посебна жалба. 
Конкурс спроводи Управни одбор Туристичке организације града Лесковца који ће у року од 10 (десет) дана од дана завршетка јавног конкурса извршити избор кандидата, сачинити
извештај и заједно са предлогом за именовање директора, доставити Скупштини града Лесковца.
Овај оглас објављен је  у дневном листу „Вечерње новости“ – издање за целу Србију, на званичној интернет презентацији града Лесковца www.gradleskovac.gov, на сајту Националне службе за запошљавање - www.nsz.gov.rs и на огласној табли Туристичке организације града Лесковца.

НАПОМЕНА: Сви изрази, појмови, именице, придеви и глаголи у огласима, који су употребљени у мушком роду, односе се без дискриминације и на особе женског пола и обрнуто (осим уколико специфичним захтевима посла није другачије прописано)



Заменик председника Управног одбора
Милош Ивановић

